
Tisztelt Képviselő-testület!

Martfű Város Önkormányzata Képviselő-testülete 11/2012. (IV.02.) rendeletével a „Szép környezet ….év” cím alapításáról döntött. 
A rendelet 3. § (1) bekezdésében foglaltak szerint a cím elnyerésére a pályázatot a Képviselő-testület hirdeti meg a helyi újságban, az Önkormányzat honlapján és hirdetmény útján évente, március 15-ig.
Tekintettel arra, hogy a rendelet szerint a pályázat lebonyolítása a Pénzügyi, Ügyrendi és Városfejlesztési Bizottság feladata lett ez év január 1-jétől, így a Bizottságnak meg kell határoznia a pályázati adatlap elérhetőségének, a pályázat benyújtásának módját, a kapcsolattartó személyét, az értékelés gyakorlati megvalósítását, melyről a Bizottság Elnöke tájékoztatást ad a Képviselő- testület ülésén.
Kérem, az előterjesztésem mellékletét képező hirdetmény elfogadásával a Tisztelt Képviselő-testület döntsön a pályázat meghirdetéséről.

Határozati javaslat:
……../2017. ( ….. ) önkormányzati határozat
a „Szép környezet 2017. év” pályázat meghirdetéséről
Martfű Város Önkormányzatának Képviselő-testülete meghirdeti a „Szép környezet 2017. év” cím elnyerésére szóló pályázatot e határozat melléklete szerint.
A pályázati felhívást az önkormányzat honlapján és hirdetményben közzé kell tenni.

Felelős: Polgármester
Határidő: 2015. március 15.

    Erről értesülnek:
1. Jász-Nagykun-Szolnok Megyei Kormányhivatal 
2. Valamennyi képviselő helyben
3. Martfű Város lakossága
4. Polgármesteri Hivatal Műszaki Iroda helyben
5. Pénzügyi és Adóügyi Iroda helyben

Martfű, 2017. február 8. 


                                                                 Dr. Papp Antal
                                                                 polgármester
Látta: Szász Éva
            jegyző








HIRDETMÉNY


Martfű Város Önkormányzata Képviselő- testülete ezúton meghirdeti a 


„Szép környezet 2017. év”
pályázatot.

A pályázaton a pályázati adatlap kitöltésével lehet jelentkezni 2017. május 30-ig.
A pályázati adatlap beszerezhető, leadható, a pályázatról részletes információ kérhető:

…………………………………………..
Tel: …………………………..
Email: …………………………………..

A pályázatok elbírálása, adományozása a „Szép környezet ….év” cím alapításáról szóló 11/2012. (IV. 02.) rendeletben foglaltak szerint történik.

Martfű, 2017. február 23.


                                                                    Martfű Város Önkormányzata    
                                                                       Képviselő- testülete                                            

